Moslavačka 11, Ivanić-Grad

**IZVJEŠĆE O RADU**

**ZA 2020. GODINU**

**Ivanić-Grad, veljača 2021.**

Sadržaj

[UVOD 3](#_Toc64017926)

[CENTAR ZA OBRAZOVANJE I KULTURU 4](#_Toc64017927)

[KULTURA 4](#_Toc64017928)

[**KONCERTNO-IZLOŽBENA I SCENASKA DJELATNOST** 5](#_Toc64017929)

[**Koncerti** 5](#_Toc64017930)

[**Izložbe likovnih radova** 5](#_Toc64017931)

[**Kazališne predstave** 6](#_Toc64017932)

[**KINO IVANIĆ – kino-prikazivačka djelatnost** 6](#_Toc64017933)

[**Kino projekcije** 7](#_Toc64017934)

[OBRAZOVANJE 9](#_Toc64017935)

[**Obrazovanje odraslih i radionice** 9](#_Toc64017936)

[**Škola stranih jezika** 9](#_Toc64017937)

[**Osposobljavanja** 9](#_Toc64017938)

[**Tribine, predavanja, radionice** 10](#_Toc64017939)

[IZDVOJENI PROGRAMI 10](#_Toc64017940)

[**XIX godišnja izložba Hrvatskog društva karikaturista (veljača 2020.)** 10](#_Toc64017941)

[**XVI grafička izložba/radionica u Ivanić-Gradu (listopad 2020.)** 11](#_Toc64017942)

[**IX međunarodni književni skup dječjih autora Ivanić-Grad 2020. (studeni 2020.)** 11](#_Toc64017943)

[PREGLED OSTVARENIH PROGRAMA ZA 2020. 12](#_Toc64017944)

[OSTALE AKTIVNOSTI 14](#_Toc64017945)

[**Upravno vijeće Pučkog otvorenog učilišta Ivanić-Grad** 14](#_Toc64017946)

[**Korištenje prostora** 15](#_Toc64017947)

[**Investicijski programi uređenja Doma kulture** 15](#_Toc64017948)

[**Održavanje prostora i opreme Pučkog otvorenog učilišta Ivanić-Grad** 16](#_Toc64017949)

# UVOD

Na osnovu zakonskih i svih ostalih normativnih akata, kao i na osnovu registriranih djelatnosti kojima je pravno i institucionalno regulirana i definirana uloga Pučkog otvorenog učilišta Ivanić-Grad, Učilište se u 2020. godini aktivno posvetilo jačanju ustanove na zadaćama trajne izobrazbe i kulture.

U 2020. godini stvarali smo i ostvarili mogućnosti i pretpostavke za izgradnju suvremene ustanove za učenje i obrazovanje, za kreativni rad i sudjelovanje u kulturno umjetničkoj praksi djece i građana te se uključiti u projekte sufinanciranja. Posebnu pažnju posvetili smo posebnostima našega zavičaja pri čemu smo osobito vodili računa o kulturnim i obrazovnim potrebama naših sugrađana, razvijali partnerske odnose sa lokalnom samoupravom (lokalnom i regionalnom , a posebno sa našim osnivačem i vlasnikom Gradom Ivanić-Gradom), nadležnim ministarstvima, udrugama, gospodarstvenicima, pojedincima…

Osnovne pretpostavke za ostvarivanje programskih zadaća bile su optimalna organizacija rada te financijska rješenja i sredstva proračuna osnivača grada Ivanić-Grada, Zagrebačke županije i Ministarstava RH.

I u 2020. godini ostvarena je dobra suradnja sa Ministarstvima, Županijom, a naročito sa Gradom. Financijska sredstva za ostvarivanje programa, aktivnosti, održavanje prostora, investicije i materijalna prava zaposlenika bila su minimalno dostatna za kvalitetno provođenje programa i to u posebnim epidemiološkim uvjetima.

2020. godinu obilježila je pandemija COVID-19, a što je drastično utjecalo na mogućnosti i načine ostvarivanja programa POU Ivanić-Grad. Zbog epidemioloških mjera koja su zahtijevala zatvaranja i velika ograničenja okupljanja drastično je smanjen broj gledatelja, posjetitelja i polaznika u kino, kazalište i obrazovne programe, a što je neminovno rezultiralo i padom vlastitih prihoda.

Prije svega podrškom osnivača Grada Ivanić-Grada, ali i pristupom organizaciji rada na način međusobne suradnje svih odjela Pučkog otvorenog učilišta – na svim programima, samoinicijativom, dodatnim radom, dostupnošću korisnicima, novom komunikacijom, pojačanom prezentacijom programa on-line zbog specifične situacije, štedljivošću i improvizacijom, rezultiralo je ostvarivanjem većine programa i aktivnosti, što je i omogućilo relativno uspješno poslovanje. Naime, upravo mrežna organizacija rada, jedinstveno administrativno vođenje i jedinstveno održavanje i korištenje prostora cijelog Pučkog otvorenog učilišta omogućuje da se realiziraju programi s velikim brojem posjetitelja, gledatelja, gostiju i polaznika, te da se optimiziraju troškovi poslovanja, jer Pučko otvoreno učilište Ivanić-Grad je otvoreno i radi gotovo svaki dan i više od 14 sati (od 7.30 do 21.00 sat – pa i duže).

Pučko otvoreno učilište je u 2020. godini ostvarilo 100-tinjak raznih vlastitih programa, a još u 100-tinjak programa je bilo suorganizator ili tehnička podrška programima koji su se odvijali u prostoru POU Ivanić-Grad.

U 2020. godini Program rada i aktivnosti ostvarivali smo s ukupno 8 zaposlenika kroz naše organizacione jedinice: Centar za obrazovanje i kulturu i odjel općih poslova. Nositelji programa i aktivnosti bili su ravnatelj i za programe svake organizacione jedinice njihovi voditelji, te stručni vanjski suradnici gdje je to bilo potrebno.

U 2020. godini osim Pučkog otvorenog učilišta Ivanić-Grad, u zgradi POU Ivanić-Grad djeluje Gradska knjižnica Ivanić-Grad, a u novoizgrađene učioničke prostore koristi i Visoka škola Ivanić-Grad a prema sporazumu o korištenju prostora između Grada, POU Ivanić-Grad i Visoke škole Ivanić-Grad. Poslove tehničkog održavanja i čišćenja za sve tri ustanove i za cijeli prostor provodi POU Ivanić-Grad dok za Gradsku knjižnicu Ivanić-Grad POU provodi i tajničke, kadrovske i blagajničke poslove.

**CENTAR ZA OBRAZOVANJE I KULTURU**

**KULTURA**

Tijekom 2020. godine, Centar za obrazovanje i kulturu POU Ivanić-Grad u planu je imao vrlo raznolike programe kojima je planirao potaknuti interes građana za kulturna događanja te na taj način privući publiku u pojedine programe, uključiti stanovnike svih dobnih skupina i najrazličitijih socijalnih grupacija. Međutim, u ožujku, točnije od 12. ožujka, pojavom pandemije virusa covid-19 uglavnom sve dogovorene planirane aktivnosti koje su trebale biti realizirane u ožujku i travnju su odgođene su ili otkazane, a tek manji broj se ipak uspio održati, ali u posebnim uvjetima poštujući sve propisane epidemiološke mjere.

U cilju edukativno-kulturološkog djelovanja, tijekom promoviranja i provođenja kulturno-umjetničkih, animacijskih i obrazovnih programa, Centar je kroz manji broj programa koje je uspio održati, (izložbe, predstave, koncerte, predavanja) njegovao temeljne kulturne potrebe svih dobnih struktura stanovništva te tako doprinio intelektualnom, društvenom i općem razvoju pružanjem kvalitetnih usluga obrazovanja, kulturnih i zabavnih programa.

Kroz postavljanje likovnih izložbi POU je nastavio promovirati i poticati likovne umjetnike s područja našega Grada, županije, ali i okolice te je nastavio dobru suradnju s lokalnim umjetnicima i udrugama koje njeguju kulturnu baštinu našega kraja. Isto tako, tijekom godine predstavio je i neke već afirmirane, vrhunske hrvatske akademske umjetnike.

U promicanju kulturnih vrijednosti, POU je nastavio dobru suradnju s Ministarstvima, Gradom Ivanić-Gradom, Zagrebačkom županijom, Turističkom zajednicom Ivanić-Grad, Muzejom Ivanić-Grad, Gradskom knjižnicom Ivanić-Grad, osnovnim i srednjim školama na području Grada, Dječjim vrtićima Ivanić-Grad, gradskim udrugama na području Grada, POU Samobor te, iako u posebnim i drugačijim okolnostima, aktivno sudjelovao, organizirao i obilježio sve tradicionalne godišnje manifestacije koje su se održavale u Gradu (Fašnik, Dani Grada Ivanić-Grada, Bučijada, Sv. Nikola, Božić.)

O svim aktualnim događanjima, POU je kontinuirano prisutan u svim oblicima medija pa se tako o svim događanjima redovito oglašavao na svojoj web stranici, FB stranici, kao i e-mailovima, Obiteljskom radiju Ivanić, putem plakata, letaka i pozivnica na cijelom području Grada Ivanića, obilaskom svih značajnijih punktova na području grada Ivanić-Grada, kao i okolnih mjesta (Ivanićko Graberje, Kloštar Ivanić, Posavski Bregi, Dubrovčak, od Čazme do Vrbovca).

Nastojalo se nastaviti s održavanjem kazališnih predstava za djecu i odrasle u Velikoj dvorani, do ožujka jednom mjesečno, a do kraja godine još nekoliko puta, a sve po epidemiološkim preporukama Stožera Civilne zaštite.

Organizirana su i održana edukativna predavanja uz projekcije relevantnih predavača iz različitih područja zbivanja, sa zanimljivim i aktualnim temama (putopisi, zdravstvene teme…). Predavanja su se održavala u Maloj dvorani POU, a ulazi na predavanja su i dalje besplatni i otvoreni za građanstvo.

**KONCERTNO-IZLOŽBENA I SCENASKA DJELATNOST**

Tijekom 2020.godine organizirane su sljedeće aktivnosti:

**Koncerti**

Tijekom 2020. održao se samo jedan koncert:

* 30. 09. povodom Bučijade, Roland Grlica, solistički koncert na klaviru

Zbog epidemiološke situacije odgođeni su koncerti:

* 19.03. 2020. Crkva Sv. Petra apostola korizmeni koncert Pučkih pivača KBF-a pod vodstvom umjetničkog voditelja dr.sc. Joškom Ćaletom *„Dan od gnjeva“*
* 14.3. 2020. Festival *„Žene za žene“* u organizaciji vokalnog ansambla IVE i POU

**Izložbe likovnih radova**

U 2020. godini u izložbenom prostoru POU postavljeno 8 izložbi likovnih radova.

* 22.01.2020. samostalna izložba slika i keramike Zore Škrgulje *„Poruke svjetla u mraku“*
* 12.02. 2020. izložba karikaturista 19. izložba Društva hrvatskih karikaturista, radovi koji su izloženi na 24. međunarodnoj izložbi karikatura s temom *„Muško-ženski odnosi“* gosti: članovi Hrvatskog društva karikaturista: Davor Trgovčević, Nik Titanik, Milan Lekić Lex, Krešimir Kveštek, Ivan Sabolić (financijska podrška Ministarstva kulture i Zagrebačke županije)
* 15.05. 2020. izložba „*15. likovni trijenale Moslavine“* u suradnji s Muzejom Ivanić-Grad te Muzejom Moslavina iz Kutine, a povodom Međunarodnog dana muzeja
* 04.06. 2020. samostalna izložba fotografija *„Fašnički objektiv“* Zorana Ožetskog i izložba kostima Karnevalske udruge „Žaba“ u povodu Dana Grada
* 09.09. 2020. izložba slika Grupe INFRA, *„Od hrvatske inovacije do svjetske senzacije“* u suradnji s Muzejom Ivanić-Grad
* 03.10. 2020. u suradnji s Akademijom likovnih umjetnosti Zagreb XVI. grafička izložba/radionica (ovogodišnja tema: kaligrafija)
* 09.11. 2020. izložba likovnih radova s likovnih kolonija KUD-a „Đuro Kundek“ Caginec održanih povodom Kundekovih dana
* 09.12.2020. izložba slika božićnih motiva „Dar ljubavi“ PULSa Moslavački štrk, Popovača

Cilj održavanja likovnih izložbi tijekom cijele godine, jest ponuditi i približiti likovnu umjetnost građanstvu, obogatiti kulturnu sliku Grada, uljepšati izložbeni prostor POU Ivanić-Grad koji se nalazi u samom centru Grada te privući znatiželjne poglede i mladih i starijih da uđu u naš prostor i uz izložena umjetnička djela dožive istinski umjetnički doživljaj. Izložbeni prostor je prostran, ostakljen, vidljiv i tijekom dana i večeri s obzirom da raspolažemo s odličnom rasvjetom usmjerenom u svaku pojedinu umjetničku sliku.

**Kazališne predstave**

Kazališna scena u POU Ivanić-Grad pruža građanima Ivanić-Grada i okolice, jednom mjesečno kazališne predstave za djecu i odrasle. Interes za predstave je vrlo velik te je često Velika dvorana Doma kulture Ivanić-Grad popunjena do posljednjeg mjesta. Kako bi predstave bile što dostupnije našim građanima nudimo ih po popularnim i pristupačnim cijenama koje su i do 30% niže od cijena u kazalištima u Zagrebu. Sve je to ostvarivo jer osnivač POU, Grad Ivanić-Gradi dalje prati i podupire rad POU. Stoga se i tijekom 2020. godine planiralo s nastavkom Programa redovitog održavanja prikazivanja kazališnih predstava „Kazalište u Ivaniću“, najpoznatijih kazališnih kuća, poznatih autora, kao i poznatih i cijenjenih glumaca. Međutim, neplanirano, u 2020. održano je ukupno svega 12 kazališnih predstava, od kojih su 2 predstave za djecu te 10 za odrasle, što je znatno manje nego prošlih godina. Treba napomenuti i da je, s obzirom na epidemiološku situaciju, broj posjetitelja bio ograničen (do 50 maksimalno) što je rezultiralo bitno smanjenoj posjećenosti, a ujedno i smanjenom prihodu. Ukupno je bilo 1550 posjetitelja na predstavama.

Održano 12 kazališnih predstava: (2 za djecu, 10 za odrasle)

Vezano uz održane dvije predstave za djecu povodom Sv. Nikole (5.12.), a s obzirom na zadana ograničenja broja posjetitelja, u suradnji s portalom Volim Ivanić organizirali smo snimanje iste. Snimljena *online* predstava bila je dostupna svima.

* 17.01. 2020. stand up komedija *„Dejtnajt“* Lajnap Vlatka Štampara
* 14.02. 2020. *„Who the f… is Biba?“* B-glad produkcija
* 09.03. 2020. *„Sve o muškarcima“* Teatra Gavran
* 09.06. 2020. *„Komušanje mozga“* u vlastitoj produkciji Stojana Matavulja
* 01.07. 2020. stand up komedija *„Odraslost“* Vlatka Štampara
* 24.09. 2020. *„Preko veze“* Teatra Moruzgva Kerempuha
* 21.10. 2020. *„Udavače“* HIT Teatra
* 23.11. 2020. *„Disfunkcija glave“* Scene Gorica
* 05.12.2020. 2 kazališne predstave za djecu povodom Sv. Nikole *„Snježna priča male Jele jedne zime bijele“* Ivice Kolmara (uživo i *online*)
* 08.12.2020. „Mali noćni razgovori“ Tihomira Dujmovića
* 23.12.2020. „Imovina“ Teatra Kerekesh

**KINO IVANIĆ – kino-prikazivačka djelatnost**

Nastavilo se s prikazivanjem tri filma tjedno (petkom, subotom i utorkom), a od rujna 2 puta tjedno zbog sveopćeg nedostatka novih kino naslova. Svi prikazani filmovi su bili aktualni (HIT) kino naslovi, u korak s najboljim kinima u Hrvatskoj. Subotom u 17 sati i dalje se prikazuju aktualni animirani ili obiteljski filmovi za djecu i obitelj. Cijene ulaznica smo ujednačili na 20 kn za sve, filmove za djecu, kao i za odrasle, što je jedna od najnižih cijena kino ulaznica u Hrvatskoj.

Tijekom 2020. u kinu je prikazan 69 film s ukupno 2744 posjetitelja, što je prosječno 38 posjetitelja po kino predstavi. I dalje su najposjećeniji animirani filmovi za djecu i obitelj.

S obzirom na epidemiološku situaciju tijekom 2020. godine, te velikim nedostatkom filmskih naslova u svjetskoj distribuciji zbog pandemije, s posjećenošću kino projekcija, možemo biti zadovoljni.

**Kino projekcije**

* projekcija filma „One su bombe“
* projekcija filma „Frka“, animirani, sinkr.
* projekcija filma „Ideš? Idem!“
* projekcija filma „Igra s vatrom“
* projekcija filma „Jojo rabbit“
* projekcija filma „Gospoda“
* projekcija filma „Dolittle“
* projekcija filma „Zločesti dečki zauvijek“
* projekcija filma „Glas“
* projekcija filma „Polarna avantura“
* projekcija filma „Diego Maradona“
* projekcija filma „Kako izredisrati zmaja 3“
* projekcija filma „1917.“
* projekcija filma „Birds of prey“
* projekcija filma „Angry birds 2“
* projekcija filma „Savršena laž“
* projekcija filma „Sasvim obična ljubav“
* projekcija filma „Sonic super jež“
* projekcija filma „Kišni dan u New Yorku“
* projekcija filma „Kao šefica“
* projekcija filma „Sabljozubi“
* projekcija filma „Slučaj Richarda Jewella“
* projekcija filma „Male žene“
* projekcija filma „Naprijed“
* projekcija filma „Izvan igre“
* projekcija filma „Parazit“
* projekcija filma „Playmobile“
* projekcija filma „Nevidljivi čovjek“
* projekcija filma „Tajni život ljubimaca“
* projekcija filma „Skriveni život“
* projekcija filma „Hrabri mališan 2“
* projekcija filma „Tabaluga“
* projekcija filma „Pazi se čarobnjaka“
* projekcija filma „Tenet“
* projekcija filma „Tenet“
* projekcija filma „Crvencipelica i 7 patuljaka“
* projekcija filma „Mulan“
* projekcija filma „Bijesan“
* projekcija filma „Mulan“
* projekcija filma „Antebellum“
* projekcija filma „Poslije svega sudar“
* projekcija filma „Scooby doo“
* projekcija filma „Još uvijek vjerujem“
* projekcija filma „Novi mutanti“
* projekcija filma „Rat u kući“
* projekcija filma „Doušnik“
* projekcija filma „Greenland“
* projekcija filma „Lassie se vraća kući“
* projekcija filma „Scooby doo“
* projekcija filma „Pinocchio“
* projekcija filma „Stepinac“
* projekcija filma „Vik i čarobni mač“
* projekcija filma „Guns akimbo“
* projekcija filma „Vik i čarobni mač“
* projekcija filma „Ava“
* projekcija filma „Trolovi“
* projekcija filma „Soba želja“
* projekcija filma „Skandalozno ponašanje“
* projekcija filma „Trolovi“
* projekcija filma „Pokajnik“
* projekcija filma „Jednom davno“
* projekcija filma „Tesla“
* projekcija filma „Kućni ljubimci na tajnom zadatku“
* projekcija filma „Vještice“
* projekcija filma „Fatima“
* projekcija filma „Kućni ljubimci na tajnom zadatku“
* projekcija filma „Klopa, cuga i luđaci“
* projekcija filma „Prazni čovjek“
* projekcija filma „Grich“
* 03.12. 2019. priredba – u suradnji s Udrugom „Mali princ“, povodom Međunarodnog dana osoba s invaliditetom, „Zajedno možemo baš sve“

**OBRAZOVANJE**

**Obrazovanje odraslih i radionice**

Ponudom formalnih i neformalnih obrazovnih programa nadopunjava se i obogaćuje postojeći obrazovni sustav, nastoji se smanjiti nezaposlenost, povećati kvaliteta života kroz obogaćivanje obrazovno-kulturne ponude te povećati stupanj društvene uključenosti. Stoga se nastavlja s unaprjeđenjem obrazovanja kroz formalno obrazovanje odraslih (programi osposobljavanja) i neformalno obrazovanje (programi unaprjeđenja kvalitete života). Nažalost, epidemiološka situacija onemogućila je ili bitno ograničila izvođenje nekoliko obrazovnih programa.

**Škola stranih jezika**

U POU Ivanić-Grad provodili smo tečajeve stranih jezika za odrasle i to:

* tečaj njemačkog jezika (početni tečaj); počeo je s nastavom 30.09. 2019. te je završio 11.02. 2020. Nastavu je provodila prof. njemačkog jezika Monika Kelčec Azinović.
* tečaj njemačkog jezika (početni tečaj); počeo je s nastavom 06.10. 2020. te je održavanje nastave još u tijeku. Nastavu provodi prof. njemačkog jezika Monika Kelčec Azinović.
* tečaj engleskog jezika (početni tečaj); počeo je 25.02. 2020., ali s obzirom na epidemiološku situaciju 20.04. 2020. bili smo prisiljeni prekinuti Ugovore s polaznicima. Nastavu je provodila prof. engleskog jezika Renata Kraljić.
* tečaj talijanskog jezika (početni tečaj); počeo je 17.02.2020., ali s obzirom na epidemiološku situaciju 20.04. 2020. bili smo prisiljeni prekinuti Ugovore s polaznicima. Nastavu je provodila prof. talijanskog jezika Zrinka Radašević.

**Osposobljavanja**

* 19.10. 2020. započeo je verificirani Program za osposobljavanje za zanimanje gerontodomaćin - *Nastavni program osposobljavanja za obavljanje poslova gerontodomaćina* u trajanju od 160 sati. Program se provodio u okviru Projekta *„Zaželi – sve je lakše uz ženske ruke“* (u suradnji s Hrvatskim Crvenim križem-Gradskim društvom Crveni križ).Program pohađa 6 polaznica s prostora Ivanić-Grada, a planirani završetak istog je početkom 2021. godine polaganjem ispita polaznica.
* 07.11. 2020. u suradnji s Hrvatskim agronomskim društvom, održana je dopunska izobrazba o sigurnom rukovanju s pesticidima i pravilnoj primjeni pesticida za profesionalne korisnike (OPG-ove i druge poljoprivrednike) koja je uključivala predavanje, ispit i podjelu iskaznica.

Svi obrazovni programi provođeni su po strogim epidemiološkim mjerama, a neki od njih i djelomično online.

**Tribine, predavanja, radionice**

Održana su četiri javna predavanja kojima je cilj bio podizanje javne svijesti o aktualnim temama, ali i zabava.

* 15.01. 2020. edukativno predavanje na temu digitalnih medija i odgoju djece *„Tko odgaja djecu, roditelji, škola ili mediji?“* prof.dr.sc. Vesne Bilić, redovite profesorice na Učiteljskom fakultetu Sveučilišta u Zagrebu (u suradnji s Pučkim otvorenim učilištem Samobor)
* 26.02. 2020. putopisno predavanje Damodara Frlana, dipl. etnologa, dugogodišnjeg ravnatelja Etnografskog muzeja u Zagrebu *„Karneval, poklade, fašnik, mesopust...“*
* 10.03. 2020. promocija knjige Josipa Jambrača „*Demokracija iz dana u dan“* u suradnji s Gradskom knjižnicom Ivanić-Grad
* 24.09. 2020. predavanje članova Programskog vijeća SuKultura; tema: *„Sudioničko upravljanje u kulturi“* KUC Travno Zagreb
* 23.09. 2020. kreativna radionica s članovima Grupe INFRA – upoznavanje s IR tehnikom i rezultatima znanstvenih istraživanja u nastajanju novih likovnih ostvarenja; suradnja s Muzejom Ivanić-Grad.

**IZDVOJENI PROGRAMI**

(sufinancirani sredstvima Grada, Ministarstva kulture i Zagrebačke županije)

**XIX godišnja izložba Hrvatskog društva karikaturista (veljača 2020.)**

U srijedu, 12.2. 2020. u izložbenom prostoru POU otvorena je XIX. godišnja izložba Hrvatskog društva karikaturista koja je i ove godine okupila velik broj zainteresiranih građana. Članovi Društva predstavili su se izložbom izabranih radova domaćih i stranih karikaturista koja je prošle godine bila izložena na 24. međunarodnoj izložbi karikatureu Zagrebu u Galeriji Klovićevi dvori s temom „*Muško-ženski odnosi“.*

Gosti ovogodišnje izložbe bili su: Davor Trgovčević, predsjednik Društva, Milan Lekić Lex, Krešimir Kveštek, Ivan Sabolić i po prvi puta, Nik Titanik, (jedini karikaturist koji objavljuje u dnevnom tisku) te su građane razveselili crtanjem besplatnih brzopoteznih portretnih karikatura. Uz prigodne krafne i kuhano vino, za dobru atmosferu, svojim nastupom, pobrinula se i Fašnička udruga „Žabe“.

Izložbe karikatura imaju posebnu važnost posljednjih godina u kojima je karikatura gotovo potpuno i to sasvim neopravdano izgubila svoje mjesto u hrvatskim tiskanim medijima. Ovim tradicionalnim godišnjim izložbama radova HDK-a nastojimo promovirati karikaturu kao važan i neizostavan dio likovne umjetnosti.

**XVI grafička izložba/radionica u Ivanić-Gradu (listopad 2020.)**

Već tradicionalno, šesnaestu godinu za redom, grafičke radionice i izložbe održavaju se u izložbenom prostoru POU Ivanić-Grad. Održavaju se u suradnji s Akademijom likovnih umjetnosti, Odjelom grafike. Voditelj ovogodišnje radionice bio je Siniša Reberski, red.prof. mr.art. ALU.

Tema XVI. grafičke izložbe i radionice bila je kaligrafija. Gosti ovogodišnje izložbe i radionice bili su: Siniša Reberski, red.prof. mr.art., Igor Konjušak, mag. grafike, stručni suradnik s ALU te dvojica studenata Grafičkog odsjeka, Teo Kiš i Marcel Vugec koji su predstavili izložbu te pokazali metode crtanja kaligrafije, krasopisa, umjetnosti lijepog pisanja rukom pomoću pera, kista, tinte i markera.

Vrijeme održavanja radionice: 03.10. 2020.

**IX međunarodni književni skup dječjih autora Ivanić-Grad 2020. (studeni 2020.)**

IX. međunarodni književni skup dječjih autora Ivanić-Grad održava se već tradicionalno, devetu godinu za redom. Tema ovogodišnjeg skupa: *„Kako sačuvati dijete u sebi da bi se moglo uvjerljivo pisati za djecu i mladež!?“*

Ove godine, IX. međunarodni književni skup dječjih autora Ivanić-Grad održao se u Maloj dvorani POU Ivanić-Grad. S obzirom na epidemiološku situaciju nije postojala mogućnost održavanja Skupa u osnovnim i srednjim školama već samo u Maloj dvorani POU i to pod strogim epidemiološkim mjerama. Sudjelovali su učenici dva 8. razreda OŠ Đure Deželića zajedno s knjižničarkom, Kristinom Prilikom. Također, nažalost nismo bili u mogućnosti primiti sve planirane i pozvane književnike, već samo njih troje te po prvi puta, nije bilo gostiju iz inozemstva jer u situaciji pandemije to nije bilo moguće organizirati.

Čitanje djeci obogaćuje vokabular, proširuje vidike, jača socijalnu osjetljivost i samopouzdanje, nudeći im istovremeno nova znanja o svijetu i o njima samima. Želja za čitanjem i sposobnost čitanja bitan su preduvjet cjelovitog osobnog razvoja. Osim toga, čitanje omogućuje znatno podizanje razine općeg i specifičnog obrazovanja te lakše stjecanje stručnih kompetencija. Budući da je čitanje jedan od preduvjeta sudjelovanja u kulturi, ono izravno i neizravno utječe na poboljšanje ukupne kvalitete života pojedinca i društva. Čitanje nam nije urođeno i djecu je potrebno od najranije dobi na njega privikavati. Pad interesa za knjigu i čitanje, promijenjeni načini čitanja u digitalnom okruženju i nedostatna kompetencija pismenosti za život potiče nas da i dalje nastavimo s tradicionalnim održavanjem ovog edukativnog programa te da se kao obrazovna ustanova bavimo pitanjima kulture pismenosti. Kroz prošlih osam godina održavanja ovog programa gdje se na jednom mjestu okupljaju učenici i književnici pokazalo se vrlo zanimljivim, i naravno, edukativnim te je logičan nastavak dobre i učinkovite suradnje, kako POU i škola, tako i one važnije, učenika i pisaca. Kroz održavanje programa nastoji se: - poticati kulturu čitanja - razvijati maštu i poticati kreativnost - omogućiti upoznavanje i neposrednu interakciju učenika s književnicima (kako bi se poticala i jačala motivacija za čitanjem); - potaknuti potrebu za čitanjem i pridonijeti razvoju pozitivnog stava kod učenika i mladih za čitanjem književnih djela koja se nalaze na popisu lektire, ali i onih djela koja nisu na tom popisu; - istaknuti važnost čitanja, potaknuti znatiželju i zanimanje za književna djela domaćih i stranih autora; - povezati književna djela s osobnim i književnim iskustvima učenika i mladih i aktualizirati književna djela; - razvijati čitalačku pismenost i poticati učenike na aktivno čitanje.

Organizacijski odbor: Dražen Malec, ravnatelj POU Ivanić-Grad, Jadranko Bitenc, književnik, Zrinka Radašević, voditeljica kulturnih i obrazovnih programa.

Ovim programom se nastoji: - omogućiti upoznavanje i neposrednu interakciju učenika s književnicima kako bi se poticala i jačala motivacija za čitanjem; - potaknuti potrebu za čitanjem i pridonijeti razvoju pozitivnog stava kod učenika i mladih za čitanjem književnih djela koja se nalaze na popisu lektire, ali i onih djela koja nisu na tom popisu; - istaknuti važnost čitanja, potaknuti znatiželju i zanimanje za književna djela domaćih i stranih autora; - povezati književna djela s osobnim i književnim iskustvima učenika i mladih i aktualizirati književna djela; - razvijati čitalačku pismenost i poticati učenike na aktivno čitanje. Kroz ovaj skup, okupljaju se dječji pisci iz Hrvatske i susjednih zemalja s ciljem razvoja sposobnosti i interesa za čitanje kao bitnog preduvjeta cjelovitog osobnog razvoja svakog čovjeka, osobito učenika i mladih. Ovim programom također se nastoji pojačati učenički interes za istraživački, kritički i kreativni rad, kao i potaknuti samostalno čitanje djece ili čitanja djeci čime se razvijaju čitanje, govorenje, pisanje i slušanje.

Sudjelovali su sljedeći autori: Hrvoje Kovačević, Robert Mlinarec i Jadranko Bitenc.

IX. međunarodni književni skup dječjih autora Ivanić-Grad 2020. održan je pod pokroviteljstvom Ministarstva kulture Republike Hrvatske, Grada Ivanić-Grada i Društva hrvatskih književnika.

Voditelj Skupa: Jadranko Bitenc, dječji pisac iz Ivanić-Grada

Vrijeme održavanja Skupa: 05.11. 2020.

Zbog drastičnog smanjenja sufinanciranja programa iz proračuna Zagrebačke županije (više od 70%) zbog COVID krize, te epidemioloških mjera, 2020. godine iznimno nisu odrađena dva tradicionalna programa:

* Smotra muških pjevačkih skupina Hrvatske,
* Dani europske baštine.

**PREGLED OSTVARENIH PROGRAMA ZA 2020.**

* 15.01. 2020. edukativno predavanje na temu digitalnih medija i odgoju djece *„Tko odgaja djecu, roditelji, škola ili mediji?“* prof.dr.sc. Vesne Bilić, redovite profesorice na Učiteljskom fakultetu Sveučilišta u Zagrebu (u suradnji s Pučkim otvorenim učilištem Samobor)
* 17.01. 2020. stand up komedija *„Dejtnajt“* Lajnap Vlatka Štampara
* 22.01.2020. samostalna izložba slika i keramike Zore Škrgulje *„Poruke svjetla u mraku“*
* 11.02. 2020. završen tečaj njemačkog jezika
* 12.02. 2020. XIX. izložba Društva hrvatskih karikaturista, radovi koji su izloženi na 24. međunarodnoj izložbi karikatura s temom *„Muško-ženski odnosi“* gosti: članovi Hrvatskog društva karikaturista: Davor Trgovčević, Nik Titanik, Milan Lekić Lex, Krešimir Kveštek, Ivan Sabolić (financijska podrška Ministarstva kulture)
* 14.02. 2020. kazališna predstava *„Who the f… is Biba?“* B-glad produkcija
* 17.02. 2020. započeo tečaj talijanskog jezika
* 25.02. 2020. započeo tečaj engleskog jezika
* 26.02. 2020. putopisno predavanje Damodara Frlana *„Karneval, poklade, fašnik, mesopust...“*
* 09.03. 2020. kazališna predstava *„Sve o muškarcima“* Teatra Gavran
* 10.03. 2020. promocija knjige Josipa Jambrača „*Demokracija iz dana u dan“* u suradnji s Gradskom knjižnicom Ivanić-Grad
* 11.03. 2020. započeo tečaj njemačkog jezika
* 15.05. 2020. otvorena izložba „*15. likovni trijenale Moslavine“* u suradnji s Muzejom Ivanić-Grad te Muzejom Moslavina iz Kutine povodom Međunarodnog dana muzeja
* 04.06. 2020. samostalna izložba fotografija *„Fašnički objektiv“* Zorana Ožetskog i izložba kostima Karnevalske udruge „Žaba“ u povodu Dana Grada
* 08.06. 2020. projekcija dokumentarnog filma *„Čudesna šuma Žutica“* autora Zorana Ožetskog povodom Dana Grada
* 09.06. 2020.kazališna predstava *„Komušanje mozga“* u vlastitoj produkciji Sime Matavulja
* 01.07. 2020. stand up komedija *„Odraslost“* Vlatka Štampara
* 09.09. 2020. izložba slika Grupe INFRA, *„Od hrvatske inovacije do svjetske senzacije“* u suradnji s Muzejom Ivanić-Grad
* 23.09. 2020. kreativna radionica s članovima Grupe INFRA – upoznavanje s IR tehnikom i rezultatima znanstvenih istraživanja u nastajanju novih likovnih ostvarenja; suradnja s Muzejom Ivanić-Grad
* 24.09. 2020. predavanje članova Programskog vijeća SuKultura *„Sudioničko upravljanje u kulturi“*, KUC Travno Zagreb
* 30.09. 2020. solistički koncert na klaviru Rolanda Grlice
* 03.10. 2020. u suradnji s Akademijom likovnih umjetnosti Zagreb XVI. grafička izložba/radionica na temu kaligrafije
* 19.10.2020. započeo je Nastavni program osposobljavanja za obavljanje poslova gerontodomaćina
* 21.10. 2020. kazališna predstava *„Udavače“* HIT Teatra
* 05.11. 2020. održan IX. Međunarodni književni skup dječjih autora Ivanić-Grad 2020.
* 09.11.2020. izložba likovnih radova s likovnih kolonija KUD-a „Đuro Kundek“ Caginec održanih povodom Kundekovih dana
* 17.11. 2020. završen Nastavni program osposobljavanja za obavljanje poslova gerontodomaćina
* 23.11. 2020. kazališna predstava *„Disfunkcija glave“* Scene Gorica
* 05.12.2020. 2 kazališne predstave za djecu povodom Sv. Nikole *„Snježna priča male Jele jedne zime bijele“* Ivice Kolmara
* 08.12.2020. kazališna predstava *„Mali noćni razgovori“* Tihomira Dujmovića
* 09.12.2020. izložba slika božićnih motiva *„Dar ljubavi“* PULSa Moslavački štrk, Popovača
* 23.12.2020. kazališna predstava *„Imovina“* Teatra Kerekesh

# OSTALE AKTIVNOSTI

**Upravno vijeće Pučkog otvorenog učilišta Ivanić-Grad**

Upravno vijeće Pučkog otvorenog učilišta Ivanić-Grad čiji članovi su: Krešimir Orešković – predsjednik, Jasenka Haleuš, Klementino Horvat, Milica Piličić i Nevenka Matija, u izvještajnom razdoblju od 01.01.2020. do 31.12. 2020. održalo je osam sjednica na kojima je raspravljalo i donijelo slijedeće odluke:

15. sjednica Upravnog vijeća 25.02.2020.

Odluka o usvajanju Financijskog izvješća Pučkog otvorenog učilišta Ivanić-Grad za 2019. godinu

Odluka o prihvaćanju Izvješća o radu Pučkog otvorenog učilišta Ivanić-Grad od 1. siječnja 2019. do 31. prosinca 2019.

Odluka o jednostavnoj nabavi projekta i troškovnika za izvođenje radova na Adaptaciji i opremanju prostora velike multifunkcionalne dvorane POU u Ivanić-Gradu, Moslavačka 11.

Odluka o jednostavnoj nabavi radova na Sanaciji dijela pokrova iznad kino dvorane POU Ivanić-Grad

16. sjednica Upravnog vijeća 12.05.2020.

Odluka o usvajanju Financijskog izvješća Pučkog otvorenog učilišta Ivanić-Grad o izvršenju Financijskog plana za razdoblje 01.01. – 31.03.2020. godine

17. sjednica Upravnog vijeća 15.07.2020.

Odluka o prihvaćanju Izvještaja o radu za 01.01.2020. - 30.06.2020. Odluka o prihvaćanju Izvješća o izvršenju financijskog plana Pučkog otvorenog učilišta Ivanić-Grad od 01.01.2020. do 30. 06.2020. Odluka o prihvaćanju prijedloga I. izmjena i dopuna Financijskog plana Pučkog otvorenog učilišta Ivanić-Grad za 2020. godinu

18. sjednica Upravnog vijeća 22.10.2020.

Odluka o prihvaćanju Izvješća o izvršenju financijskog plana Pučkog otvorenog učilišta Ivanić-Grad od 1. siječnja 2019. do 30. rujna 2020. Odluka o cijenama programa, ulaznica, usluga i opreme Pučkog otvorenog učilišta Ivanić-Grad

19. sjednica Upravnog vijeća 28.10.2020.

Odluke o raspisivanju natječaja za imenovanje ravnatelja/ravnateljice Pučkog otvorenog učilišta Ivanić-Grad

20. sjednica Upravnog vijeća 24.11.2020.

Odluka o prihvaćanju II izmjena i dopuna financijskog plana POU Ivanić-Grad za 2020. godinu Odluka o prihvaćanju Financijskog plana Pučkog otvorenog učilišta Ivanić-Grad za 2021. godinu s projekcijama 2022. – 2023.

Odluka o prihvaćanju Programa rada Pučkog otvorenog učilišta Ivanić-Grad za 2021. godinu

21. sjednica Upravnog vijeća 07.12.2020.

Odluka o imenovanju ravnatelja/ravnateljice Pučkog otvorenog učilišta Ivanić-Grad

22. sjednica Upravnog vijeća 30.12.2020.

Odluka o davanju suglasnosti na Prijedlog ugovora o radu s ravnateljem Pučkog otvorenog učilišta Ivanić-Grad Draženom Malecom

**Korištenje prostora**

Do 31.12. 2020. godine pored redovnih djelatnosti Pučkog otvorenog učilišta u Domu kulture korišteni su prostori velike i male dvorane, učionica i atrija za sve javne ustanove, udruge, političke stranke, gradsko vijeće, kulturno-umjetnička društva.

Zbog epidemioloških mjera, a zbog velikih prostora dvorana i učionica POU Ivanić-Grad gdje su se mogle poštovati epidemiološke mjere i držati fizički razmak održani su brojni sastanci i sjednice.

Malu dvoranu POU Ivanić-Grad u ovom izvještajnom razdoblju koristilo je 30 subjekata s ukupno 150-ak korištenja. Velika dvorana koristila se 30-ak puta za potrebe gradskih ustanova i udruga. Učionice su se koristile 20-ak puta za potrebe Udruga s područja Ivanić-Grada i okolice.

U većini slučajeva korištenja prostora, Pučko otvoreno učilište je suorganizator ili tehnička i organizacijska potpora programima korisnika.

Unutar zgrade POU prostor koriste Visoka škola, Gradska knjižnica Ivanić-Grad, Turistička zajednica, VA Milka Trnina, Puhački orkestar, Glazbena škola pa je zadaća POU Ivanić-Grad kao onoga koji upravlja zgradom (raspoređuje prostor, termine, održavanje, čišćenje) prilično zahtjevna naročito u uvjetima provođenja epidemioloških mjera. To je jedan novi i složen zadatak kojeg za sada obavljamo bez prigovora. Nedostatak prostora, naročito za provođenje obrazovnih programa POU je evidentan, ali za sada se uspješno snalazimo (više korisnika raspoređeno u iste učioničke prostore).

Korištenje prostora POU Ivanić-Grad bitno će se povećati provođenjem stalnog kino programa te će stoga neminovno rezultirati i većim troškom za grijanje i održavanje prostora.

## 

**Investicijski programi uređenja Doma kulture**

Sedam godina traju investicijski programi u POU Ivanić-Grad u kojih je uloženo više od 5 milijuna kuna i to kroz natječaje Ministarstva kulture, sredstvima iz Gradskog proračuna i vlastitim sredstvima.

Pomoću tih programa u i na zgradi POU Ivanić-Grad je učinjeno sljedeće:

* 450 m2 potpuno novih prostora u potkrovlju zgrade (učionice, kabineti i uredi),
* rekonstruirano i sanirano cca 1500 m2 krovišta,
* sagrađeno i obnovljeno 13 sanitarnih čvorova,
* provedena nova hidrantska mreža,
* potpuno rekonstruirana kotlovnica sa novim, velikim kondenzacijskim kotlom,
* obnovljene su gotovo sve elektroinstalacije u zgradi,
* u potkrovlju zgrade i u knjižnici ugrađena je vatrodojava,
* u atriju knjižnice zamijenjen je dotrajali plastični pokrov sa kaljenim staklom,
* ugrađena je lift-platforma za invalide,
* u galerijskom prostoru ugrađena je led rasvjeta,
* u atriju knjižnice ugrađena je primjerena led rasvjeta po standardima čitaonice,
* digitalni kino projektor,
* novi razglas i scenska rasvjeta,
* promijenjena je cijela radijatorska mreža,

U 2020. godini zamijenjen je stari pokrov (krovište) iznad KINO dvorane u vrijednosti 123.700,00 kn s PDV-om i to 100.000,00 kn sredstvima iz natječaja Ministarstva kulture RH i 23.000,00 kn sredstvima iz Gradskog proračuna.

Dovršeno je kompletno proširenje i uređenje prostora Gradske knjižnice Ivanić-Grad (financirani preko Grada Ivanić-Grada) u što moramo biti uključeni zbog očuvanja ukupne zajedničke funkcionalnosti zgrade POU Ivanić-Grad kojom upravlja POU Ivanić-Grad.

Krajem 2020. godine potres koji se dogodio uzrokovao je brojna ali manja oštećenja u staroj maloj dvorani i to djelomično otpadanje žbukanih štukatura sa stropova te manjim napuklinama žbuke na zidovima.

Dvoranu je odmah pregledao statičar te je dvorana dobila zelenu naljepnicu s uvjetom da se saniraju opadajući dijelovi žbuke sa stropova i manje napukline. U dogovoru s Gradom odmah se pristupilo sanaciji koja je početkom 2021. godine i završena, te je mala dvorana ponovno u punoj funkciji.

Od velikih građevinskih zahvata u zgradi ostaje nam rekonstrukcija i uređenje velike dvorane. Izgrađena je 1965. godine, a osim brojnih manjih improvizacijskih radova radi održavanja njene funkcionalnosti, na njoj nije napravljena ozbiljna rekonstrukcija.

Pošto velika dvorana POU Ivanić-Grad ima strateško značenje za kulturni, obrazovni i općenito javni život Grada, na sumnjam da ćemo naći modus za rekonstrukciju i uređenje iste u modernu multifunkcionalnu dvoranu.

Za početak će se u 2021. godini napraviti detaljan projekt sa troškovnicima rekonstrukcije i uređenja velike dvorane (vrijednost projektiranja 250.000,00 kn) kao osnovu koju treba imati radi traženja načina financiranja rekonstrukcije velike dvorane. Isto je već planirano i za 2020. godinu ali zbog COVID krize i potreba rebalansa proračuna investicija je prebačena za 2021. godinu.

## 

**Održavanje prostora i opreme Pučkog otvorenog učilišta Ivanić-Grad**

Zbog veličine prostora, starosti opreme i zgrade, brojnih programa i korištenja prostora Pučkog otvorenog učilišta Ivanić-Grad, održavanje prostora i opreme je zahtjevno, svakodnevno i skupo, posebno zbog obaveze provođenja epidemioloških mjera.

Samo atestiranje i obvezna zakonska provjera, spremnosti prostora i opreme godišnje košta i do 40.000,00 kuna.

Kroz investicijske programe uređenja Doma kulture u zadnjih sedam godina pribavljene su sve potrebne zakonske dozvole, atesti i potvrde u svezi ispravnosti elektro instalacija, hidrantske mreže, kotlovnice, plinske instalacije, protupožarne zaštite, plana evakuacije itd.

Zbog novo izgrađenog prostora ukupna površina zgrade Pučkog otvorenog učilišta Ivanić-Grad prelazi 2500 m² , a u njoj će svoj rad obavljati tri javne ustanove – institucije: Pučko otvoreno učilište Ivanić-Grad, Gradska knjižnica Ivanić-Grad te Visoka škola Ivanić-Grad, pokrenut je i redoviti kino program koji ide vikendima. Radno vrijeme unutar zgrade Pučkog otvorenog učilišta je od 7.00 sati do večernjih sati - 22.00. Zbog toga troškovi grijanja, hlađenja, održavanja i čišćenja neminovno rastu.

Ravnatelj POU Ivanić-Grad:

Dražen Malec,dipl.polit.

KLASA: 012-04/21-01 URBROJ: 238/10-07-02-21-1 Ivanić-Grad, 17. veljače 2021.